Keittokirja suomalaisille kodeille: Keittoja: Suurimo- ja maitokeittoja sekä puuroja
'''Kaurasuurimoista valmistettua keittoa 1.
(Kaurakeittoa)

6-8 henkilölle
40 cl. kaurasuurimoita,
100 gr. malaga rusinoita,
40 cl.nuorta kermaa,
2 l. vettä.

Suurimot keitetään tunti vedessä, suletussa astiassa ilman vettä että niihin lisätään vettä ja myös ilman suolaa; siivilöidään jouhiseulalla, ja keiton tulee silloin olla jotenkin sakeata. Keitetyt, täysin paisuneet ja kirkkaat rusinat pannaan sekaan, ja keitto tarjotaan, sitten kun kullekin lautaselle on päälimmäiseksi pantu niin paljon vaahdoksi vispattua kermaa, että lautanen on täynnä.

Kaurasuurimoista valmistettua keittoa 2.
(Kaurakeittoa)

1½ tuntia, 8 henkilölle.
40 cl. kaurasuurimoita,
100 gr. rusinoita,
60 gr.voita,
40gr. makeita manteleita ynnä 3-4 karvasta mantelia,
1 l. 30 cl. maitoa,
25 cl. tuoretta kermaa,
paahdettua leipää,
suolaa.

Suurimot keitetään tunti 2½ l:ssa  vettä, suletussa astiassa, ilman että vettä lisätään, siivilöidään jouhiseulalla; maito kiehautetaan kuorittujen, hienoksi survottujen mantelien kanssa ja kaadetaan kaurapurésen, sekä saa kiehua 15 minuuttia, jolloin siihen lisätään voi, ennen keitetyt rusinat sekä kyllin suolaa. Kerma vispilöidään liemimaljassa, johon keitto kaadetaan, ja tarjotaan paahdetun leivän kanssa.Muist''. Henkilöille, joiden ruoansulatus vaatii yksinkertaisempaa ruoanvalmistusta, ehdotamme kaurakeittoa n:o 1, jota useimmat maunkin puolesta enemmän suosivat kuin jälkimmäistä.

Kaurajauho-keittoa.

6-8 henkilölle.
60 gr. kaurajauhoja,
1½ l. maitoa tai vettä,
suolaa.

Jauhot sekoitetaan ensin muutamassa lusikallisessa kylmää vettä; maito kiehautetaan, jauhot ynnä vähän suolaa lisätään, tätä tehdessä tulee lakkaamatta hämmentää; keitto saa ravakkaasti kiehua. Tarjotaan joko paahdetun leivän ja keitettyin rusinain, tahi päärynä-, omena- eli katriina-luumuhillon ohessa.

Survosuurimo-keitto.

3 tuntia, 8 - 10 henkilölle.
300 gr. survossuurimoita,
voita,
2 munanruskuaista,
1/4 l. valkoista viiniä,
100 gr. rusinoita,
kanelia,
sokuria,
suolaa.

Suurimot, kaneli, voi ja veri saa hiljalleen kiehua 3 tuntia, lisätään kiehuvalla vedellä, siivilöidään jouhiseulalla; rusinat ryöpätään ja pannaan sekaan. Keitto suurustetaan 2 munanruskuaisella, joiden tulee olla hyvin vispilöidyt, viinin, sokurin ja suolan kanssa maun mukaan.

Keittokirja suomalaisille kodeille